kardosdrur/scandi-wiki huggingface dataset:
Thessaloniki Internationale Lufthavn

Thessaloniki Internationale Lufthavn ΄Makedonia΄  er en international lufthavn i Grækenland. Den er beliggende 14 kilometer sydøst for centrum af landets næststørste by Thessaloniki. Begge landingsbaner går i vest ud i det Ægæiske Hav. Lufthavnen er ejet af den græske stat, og drives af transportministeriet.

I 2012 ekspederede den 4.006.204 passagerer.

Historie 
Området hvor der i dag er lufthavn blev for første gang taget i brug under 1. verdenskrig. I 1930 etablerede grækerne en flyveplads på stedet. Ved den tyske besættelse af Grækenland fra 1941 til 1944 under 2. verdenskrig blev lufthavnen udvidet betragteligt, så tyskerne kunne lande med deres store militærfly. En regulær landingsbane på 600 meter blev anlagt, ligesom flere nye bygninger blev opført.

I 1948 begyndte lufthavnen for første gang at tage imod civile og kommercielle fly. Landingsbane 10/28 som tyskerne anlagde, blev i 1950 belagt med asfalt og forlænget til 1.800 meter. I 1952 forlængede man den med yderlige 200 meter. Samme år blev stedets første lufthavnsterminal opført, og man byggede et kontroltårn på taget af denne. Året efter etablerede man en ny landingsbane der fik navnet 16/34. Den første landingsbane, 10/28, blev i 1958 renoveret og forlænget til de nuværende 2.440 meter. Bane 16/34 blev i 1972 forlænget til de nuværende 2.410 meter. Denne bane fik i 2004 tilført en ny parallel rullevej. 

En nye lufthavnsterminal blev i september 1965 indviet på en ny placering, i forhold til den gamle. I perioden mellem 1968 og 1973 blev terminalen udvidet med en 2. sal, og for første gang blev der opført en frakørsel på den nærliggende motorvej, som gik direkte til lufthavnen. Kontroltårnet blev i 1978 ødelagt på grund af jordskælvet ved Thessaloniki, og et nyt blev opført. I to faser, i 1991 og 1993, blev terminalbygningen udvidet og renoveret.  

Terminalbygningen tog sin nuværende form, da man tilføjede ekstra 19.000 m2 i den vestlige og østlige side af bygningen. Disse projekter blev færdiggjort i november 2000 og juni 2003. Den vestlige udvidelse omfattede udvidelse af den internationale afgangs område, ligesom et område for Schengen-passagerer blev tilføjet. Den østlige ekspansion omfattede et nyt check-in område, nye ventesale samt administrative kontorer til flyselskaber. I dag har terminalen et samlet etageareal på 32.000 m2, fordelt på tre etager.

Galleri

Eksterne henvisninger 

 Thessalonikis Lufthavns officielle hjemmeside 

Lufthavne i Grækenland
Etableret i 1930
Lufthavn
Sergej Ćetković

Sergej Ćetković, på serbisk kyrillisk: Сергеј Ћетковић (født 1975) er en montenegrinsk sanger, der repræsenterede Montenegro i Eurovision Song Contest 2014 med nummeret "Moj svijet".

Biografi 
Sergej Ćetković er født den 8. marts 1975 i Titograd (i dag: Podgorica). Som syvårig kom han med i en musikgruppe ved navn Vatrena Srca. Han debuterede professionelt som sanger i 1998 i festivalen Sunčane skale, hvor han fremførte nummeret "Bila si ruža", og i 2000 udkom hans debutalbum Kristina.

Den 19. november 2013 blev han af den montenegrinske tv-station RTCG officielt udpeget til at repræsentere Montenegro ved Eurovision Song Contest 2014 i København. Den 9. marts 2014 blev det offentliggjort, at han skulle synge sangen "Moj svijet" (min verden). Sangen opnåede en syvendeplads ved den første semifinale den 6. maj 2014 og sikrede dermed Montenegro landets første finaleplads som selvstændig nation. Ved finalen fire dage senere blev sangen nummer 19 ud af 26.

Diskografi 
 Kristina (2000)
 Budi mi voda (2002)
 Kad ti zatreba (2005)
 The best of (2005)
 Sergej Live (2006)
 Pola moga svijeta (2007)
 2 minuta (2010)
 Balade (2011)

Noter 

Sangere fra Montenegro
Montenegros Eurovision Song Contest-deltagere
Deltagere ved Eurovision Song Contest 2014
Paradise Hotel (Danmark, sæson 10)

Den tiende sæson af reality tv-serien Paradise Hotel Danmark blev sendt på TV3 fra den 27. januar 2014.

 Vært: Rikke Göransson
 Paradise After Dark vært: Kristian Luc
 Vinder: Martin (300.000 kr.) og Sandy (0 kr.)
 Finalister: Mille (0 kr.) og Christoffer (0 kr.)
 Jury: Henrik, Christine, Christian, Natasha, Benjamin, Laura, Kasper, Malte og Nathali
 Mr. Paradise: Michael
 Miss Paradise: Malene
 Kendt gæst: Klaus Riskær
 Titelmelodi: Babou - Supernova
 Antal afsnit: 72
 Antal deltagere: 37

Deltagerne

Referencer 

10
Herciana Matmuja

Herciana Matmuja, også kendt som Hersi Matmuja eller blot Hersi (født 1. februar 1990) er en albansk sangerinde. Hun repræsenterede Albanien i Eurovision Song Contest 2014 med sangen "One Night's Anger", som dog ikke nåede til finalen.

Biografi 
Herciana Matmuja er født den 1. februar 1990 i Kukës i det nordlige Albanien. Hun begyndte at synge, da hun var otte år, og som niårig deltog hun i en lokal musikfestival.

I december 2006 deltog hun for første gang i Festivali i Këngës, den albanske udvælgelse til Eurovision Song Contest, med sangen "Ah jete oh jete" (Ah liv, oh liv). Hun vendte tilbage til festivalen i 2010 med "Me cilin rri ti dashuri", og i 2011 sang hun "Aty ku më le" (på dansk: Der hvor du forlod mig), som dog endte på sidstepladsen med nul point. Året efter blev hun nummer tre med "Kush ta dha këtë emër?" (Hvem gav dig dette navn?), og i december 2013 vandt hun med "Zemërimi i një nate" (En nats vrede) med musik af Genti Lako og tekst af Jorgo Papingji. Hun repræsenterede herefter Albanien ved Eurovision Song Contest 2014 i København med en engelsksproget version af sangen, "One Night's Anger". Sangen opnåede en 15. plads i den første semifinale den 6. maj og nåede dermed ikke videre til finalen.

Matmuja studerer på Santa Cecilia-konservatoriet i Rom.

Noter

Eksterne henvisninger 
 
 

Deltagere ved Eurovision Song Contest 2014
Sangere fra Albanien
Albaniens Eurovision Song Contest-deltagere
Marie Drucker

Marie Drucker (født 3. december 1974 i Paris), er en fransk journalist og studievært på både tv og 
i radioen. Hun er datter af fjernsynschefen Jean Drucker, niece til studieværten Michel Drucker og kusine til skuespilleren 
Léa Drucker.

Hun var nyhedsoplæser på aftennyhederne på France 3 i perioden 2005-2008. Siden 2008 har hun været nyhedsoplæser på nyhederne kl. 13:00 og kl. 20:00 på France 2.

Eksterne henvisninger 

 

Studieværter fra Frankrig
Aram Mp3

Aram Sargsyan (), bedre kendt under kunstnernavnet Aram Mp3 (), er en armensk sanger, skuespiller og komiker, der repræsenterede Armenien ved Eurovision Song Contest 2014 med sangen "Not Alone". Sangen opnåede en fjerdeplads i finalen.

Biografi 
Aram Sargsyan er født den 5. april 1984 i Jerevan.. Han dimitterede i 2006 fra Jerevans medicinske universitet. Samme år var han med til at danne komikergruppen 32 Atam (32 tænder), hvor han ofte parodierede populære musiknumre. Herigennem fik han kælenavnet Aram Mp3, efter det digitale lydformat MP3. 32 Atam gik i opløsning i 2010, og Aram Mp3 har siden bl.a. fungeret som tv-vært.

Den 31. december meddelte den armenske tv-station AMPTV, at Aram Mp3 var blevet udvalgt til at repræsentere Armenien i Eurovision Song Contest 2014 i København. Den 14. marts 2014 blev det offentliggjort, at han skulle synge sangen "Not Alone". Ved den første semifinale den 6. maj kvalificerede sangen sig videre til finalen den 10. maj, hvor den opnåede en fjerdeplads.

Noter 

Armeniens Eurovision Song Contest-deltagere
Deltagere ved Eurovision Song Contest 2014
Sangere fra Armenien
Personer fra Jerevan
Marcel Tisserand

Marcel Tisserand (født 10. januar 1993 i Meaux, Frankrig) er en fransk/congolesisk fodboldspiller, der spiller som forsvarsspiller for VfL Wolfsburg, hvortil han er på lån fra Ingolstadt.

Klubkarriere

AS Monaco F.C. 
Tisserand spillede fra 2011 til 2013 på AS Monacos 2. bedste senior mandskab. Men i 2013 blev han permanent førsteholdssenior på AS Monaco.

Han fik sin Ligue 1- og førsteholdsdebut for AS Monaco den 10. august 2013 imod Bordeaux, som i øvrigt var sæsonens første ligakamp for AS Monaco.

RC Lens 
Den 20. januar 2014 blev det offentliggjort, at Tisserand skulle tilbringe resten af sæsonen hos Ligue 2-klubben RC Lens.

Landshold 
Tisserand har (pr marts 2010) spillet ti kampe for DR Congo.

I 2012 spillede Tisserand fire ungdoms landsholdskampe for DR Congos U19 landshold i tunneringen Tournoi Espoirs de Toulon.

Eksterne henvisninger

Referencer 

Fodboldspillere fra Frankrig
Fodboldspillere fra AS Monaco FC
Fodboldspillere fra RC Lens
Fodboldspillere fra Toulouse FC
Fodboldspillere fra VfL Wolfsburg
Fodboldspillere fra FC Ingolstadt
Rötgesbüttel

Rötgesbüttel er en kommune i den sydlige del af Landkreis Gifhorn i den tyske delstat Niedersachsen. Den ligger i den nordlige del af amtet (Samtgemeinde) Papenteich.

Geografi 

Didderse ligger nord for Braunschweig, mellem Harzen og Lüneburger Heide. Andre sore byer i nærehedn er: Wolfsburg, Salzgitter, Wolfenbüttel, Gifhorn, Peine og Celle.

Eksterne kilder/henvisninger 

 Amtets websted

Byer i Niedersachsen
Lille firplettet glansløber

Lille firplettet glansløber (Bembidion quadrimaculatum) er en billeart i gruppen glansløbere i slægten Bembidion. Billen forekommer almindeligt i Danmark. Linnaeus gav den dens videnskabelige navn i 1761. Glansløberen er observeret i det østlige Danmark: Sjælland, Fyn, Østjylland og flere øer.

Den lille firplettede glansløber æder løgmaddiker (Delia antiqua). Den kan fortære op til 25 om dagen.

Læg mærke til at der er en art med lignende navn: Firplettet glansløber (Bembidion tetragrammum).

Billeder

Henvisninger 

Løbebiller
Trøndelag Folkemuseum

Trøndelag Folkemuseum eller Sverresborg er et kulturhistorisk frilandsmuseum i bydelen Sverresborg i Trondheim, Norge. Museet består af en bygdafdeling og en byafdeling, kaldet Gammelby, som indeholder bygninger fra Trondheim centrum. Museet åbnede officielt i 1913, men havde samlet ældre bygninger som skulle rive sned siden 1909. I 1914 blev museet flyttet dets nuværende plads, i området omkring ruinerne af Kong Sverres borg Sion i Byåsen i Trondheim. Museumsområdet dækker omkring 15 hektar med mulighed for at udvide med yderligere 15 hektar. I 1999 blev en udstillingsbygning åbnet og i 2000 åbnede udstillingen "Livsbilder". Museet har også en stor samling af arkivmateriale og fotografier.

Museet har mere end 80 historiske bygninger, der viser trøndersk byggeskik fra forskellige tidsperioder. Den ældste bygning er Haltdalen stavkirke fra Haltdalen, som blev bygget i 1170'erne, men de fleste af husene dateres til 17- og 1800-tallet. Bygningerne er gårde, byhuse og samehytter.

Museet har ansvar for driften af Meldal Bygdemuseum, Trondhjems Sjøfartsmuseum og Norsk Døvemuseum. Trøndelag Folkemuseum er en del af Museerne i Sør-Trøndelag (MiST).

Museet var Sør-Trøndelags tusenårssted.

Galleri

Litteratur 
 Mellemsether, Hanna; Reiersen, Elsa og Søholt, Petter (2009): "En Smuk Fremtid" Trøndelag Folkemuseum Sveresborg 100 år. Trondheim.

Referencer 

Museer i Trondheim
Kulturhistoriske museer
Frilandsmuseer i Norge
Museer etableret i 1909
Tusenårssteder
Sverresborg

Sverresborg kan henvise til flere artikler:

 Sverresborg (Trondheim) - byområde i Trondheim
 Sverresborg (Bergen) - fæstning i Bergen
 Sion (borg) - Sverre Sigurdssons borg i Trondheim
 Trøndelag Folkemuseum - Frilandsmuseum i Trondheim på stedet for Sigurdssons borg. Nogle gange kendt som Sverresborg Trøndelag Folkemuseum eller blot Sverresborg
Kjeld Nyhuus Christensen

Kjeld Nyhuus Christensen (9. december 1942 – 25. december 2013 i Skanderborg) var en dansk borgmester.

Han blev uddannet lærer fra Gedved Seminarium 1965 og kom i 1966 til Skanderborg, hvor han fik arbejde på Morten Børup Skolen. Han var aktiv i Socialdemokratiet og blev i 1970 valgt til Skanderborg Byråd, hvor han var formand for Socialudvalget i 12 år. Pr. 1. januar 1986 blev han borgmester støttet af Det Radikale Venstre og Retsforbundet, men tabte posten ved valget i november 1989. Han fortsatte som byrådsmedlem til udgangen af 2001 og var samtidig lærer. I 26. oktober 2013 blev han æresmedlem af Socialdemokraterne. I sin tid som borgmester stod han for kommunens køb af Vestermølles jorder og blev kendt for den økonomiske Skanderborgmodel, som i januar 2009 blev optaget i Ugebrevet Mandag Morgens ledelseskanon som en bedrift inden for ledelse.

Han var aktiv i Sammenslutningen af Yngre Lærere og skrev bl.a. lærebøger.

Kilder 
 "Navne", Jyllands-Posten, 31. december 2013.
 Jørgen Gaarde: "Mindeord for Kjeld Nyhuus Christensen" , Lokalavisen.dk, 2. januar 2014.

Lærere fra Danmark
Borgmestre fra Socialdemokraterne
Danskere i 1900-tallet
Lærebogsforfattere fra Danmark
Personer fra Jylland
Tyholttårnet

Tyholttårnet er et 124 meter højt telekommunikations- og radiotårn på Tyholt i Trondheim, Norge.

Tårnet fungerer som platform for fjernsyns- og FM-sendere. Det stod færdig d. 22. maj 1985 og er i dag en populært turistmål. Udsigtspunktet er 70 meter over bakken og herfra er der udsigt over det meste af Trondheim by og store dele af Trondheimsfjorden og det øvrige Trøndelag. På den næste etage 75 meter oppe ligger spisestedet Egon som roterer 360° i løbet af en time.
Spisestedet har form som en 12-kant med store glasfacader. Tårnet er bygget i beton med en diameter på 7,2 meter. Det har to hurtiggående elevatorer og 2 nødtrapper. Foden af tårnet befinder sig 112,5 moh.

Ved Trondheims 1000-års jubilæum i 1997 fik tårnet en kunstnerisk "kappe", som blev taget ned igen i februar 2013.

Referencer

Eksterne henvisninger 

 Fakta om tårnet på www.trondheim.no 

Bygninger, konstruktioner og anlæg i Trondheim
Tårne i Norge
Etableret i 1985
Schwülper

Schwülper er en kommune i den sydlige del af Landkreis Gifhorn i den tyske delstat Niedersachsen. Den ligger i den sydvestlige del af amtet (Samtgemeinde) Papenteich. I kommunen ligger landsbyerne Hülperode, Klein Schwülper, Lagesbüttel, Rothemühle, Groß Schwülper og Walle.

Schwülper grænser mod nordvest til Braunschweig. Vandløbene Schunter og Bickgraben løber i kommunen ud i floden Oker.

Eksterne kilder/henvisninger 

 Kommunens websted
 Amtets websted

Byer i Niedersachsen
Birger Storr-Hansen

Erik Birger Mogens Storr-Hansen (1. december 1917 i København – 23. december 2013) var en dansk skolemand og organist.

Han var søn af skibsmægler Herman Hansen (1874-1946) og Thyra Amalia Lisette Vilhelmine Storr
(1877-1961). Han blev student 1936 fra Gammel Hellerup Gymnasium og cand.mag. 1943 i fagene musik, dansk og tysk fra Københavns Universitet. Storr-Hansen var så lærer ved Gentofte Statsskole, Gentofte Studenterkursus og Hellerup Seminarium. Fra 1970 til 1980 var han rektor for Vesterbro Statskursus til Studentereksamen.

Han havde været kirkesanger som ung og var sideløbende organist ved flere kirker. Han oversatte syngespil og skrev libretti til flere operaer.

Derudover drev han fra 1961 til 1988 fritidslandbrug på Søsterbromølle i Nordsjælland.

Han blev gift den 29. april 1947 på Gentofte Rådhus med Inge Lise Emmy Mortensen (født 14. februar 1928 på Rigshospitalet). Han var morfar til digter Nanna Storr-Hansen.

Kilder 
 "Navne", Jyllands-Posten, 31. december 2013.
 Levende Musik, bind 2, København: Aschehoug 1943, s. 70.
 Slægtsside

Danskere i 1900-tallet
Skolefolk fra Danmark
Organister fra Danmark
Oversættere fra Danmark
Personer fra København
Landmænd fra Danmark
Librettister fra Danmark
Studenter fra Gammel Hellerup Gymnasium
Johnny Voss

Johnny Voss (født Johannes E. Møller 1953) er en dansk bassist og sanger uddannet på Århus Kunstakademi, hvor han sammen med Lars Hug i 1977 dannede gruppen Kliché, som han var medlem af til 1985. Han var også en tredjedel af trioen Voss Torp Brill, som var en udløber af Kliché. Siden 1985 har han ikke selv været udøvende i musik, dog hjælper han sine gamle musikervenner Lars Hug og Nils Torp med sangtekster. Sidstnævnte er den ene halvdel af duoen Souvenirs.

Johnny Voss har i mange år levet som marinemaler - han har også været sømand, og har udstillet på søfartsmuseer og maritime virksomheder i Danmark, England og Norge, og er repræsenteret på National Maritime Museum i Greenwich. I de senere år har han også kastet sig ud i mere  eksperimenterende maleri.

Eksterne kilder/henvisninger 

 Dansk Rock Leksikon 1956-2002
 Johnny Voss websted

Rockmusikere fra Danmark
Bassister fra Danmark
Malere fra Danmark
Personer fra Aarhus
Danskere i 1900-tallet
Danskere i 2000-tallet
Marinemalere
Kliché
Kasper Fisker

Kasper Fisker (født 22. maj 1988) er en dansk tidligere fodboldspiller, der senest spillede i den danske 1. divisionsklub Fremad Amager, som han skiftede til i sommeren 2020.

Karriere 
Fisker spillede i Nørager Boldklub på Djursland, indtil han som 12-årig skiftede til Randers Freja.

Randers FC (2014-2017) 
Kasper Fisker ankom i 2014 fra Hobro IK, hvor Fisker nåde at spille 67 kampe og score 16 mål. Fisker viste det meste af Fodbolddanmark, at han godt kunne spille fodbold, efter at han var med til at føre Hobro IK fra 2. division og op i Superligaen.

Brøndby IF 
26. juni 2017 skiftede Kasper Fisker til Brøndby IF på en treårig kontrakt.

Andre aktiviteter 
I 2023 deltager Fisker i sæson 20 af Vild med dans.
Han skal danse med den professionelle danser Karina Frimodt.

Referencer

Eksterne henvisninger 
 Kasper Fisker Jensen  på Randers FC's hjemmeside
 Kasper Fisker, all-time Superligastatistik på Superstats.dk
 

Personer fra Randers 
Fodboldspillere fra Danmark
Fodboldspillere fra Skive IK
Fodboldspillere fra Hobro IK
Fodboldspillere fra Randers FC
Fodboldspillere fra Brøndby IF
Vordorf

Vordorf er en kommune i den sydlige del af Landkreis Gifhorn i den tyske delstat Niedersachsen. Den ligger centralt i amtet (Samtgemeinde) Papenteich. I kommunen ligger landsbyerne Eickhorst, Rethen og Vordorf.

Nabokommuner 
Kommunen Vordorf grænser mod syd til Braunschweig, andre nabokommuner er Meine, Adenbüttel, Schwülper. Centrum af Braunschweig, Gifhorn og Wolfsburg ligger alle mellem 10 og 15 km fra Vordorf.

Eksterne kilder/henvisninger 

 Kommunens websted
 Amtets websted

Byer i Niedersachsen
Samtgemeinde Wesendorf

Wesendorf er et amt i den vestlige del af Landkreis Gifhorn i den tyske delstat Niedersachsen, beliggende cirka 10 km nord for Gifhorn. Der bor 14.196 indbyggere i Samtgemeinde Wesendorf (2012) på et areal 209,04 km².

Eksterne kilder/henvisninger 

 Amtets websted
Jean Marie Dongou

Jean Marie Dongou Tsafack (født 20. april 1995) er en camerounsk fodboldspiller, der spiller som angriber for Gimnàstic.

Klubkarriere

FC Barcelona 
Dongou skiftede som 13-årig til FC Barcelona i 2008. Dongou blev i 2012 rykket op fra U19 truppen til FC Barcelona B.

Dongou blev i 2012 topscorer for sit U19 hold i NextGen Series, hvor han scorede 8 mål i 6 kampe.

Den 28. januar 2012 spillede Dongou sin debutkamp for FC Barcelona B, hvor han imod SD Huesca erstattede Rodri i 85' minut i Spaniens næstbedste række, Segunda División. Dongous første mål for Barcelona B scorede han imod CD Alcoyano, hvor han i 80' minut blev skiftet ind, og scorede sejrsmålet til 2-1. 

Dongou fik sin debut for FC Barcelonas bedste mandskab i en pre-sæsonens venskabskamp imod FC Bayern München den 24. juli 2013. Tre dage senere scorede han to mål i 7-0 sejren over Valarenga fra Norge. Den 2. august 2013 blev Dongou skiftet ind i 2. halvleg imod Santos FC i Joan Gamper Cuppen, og scorede 8-0 målet.

Den 6. december 2013 fik Dongou sin debut i Copa del Rey, hvor han i 78' minut blev indskifet i stedet for Alexis Sánchez. 11 minutter senere scorede Dongou til slutresultatet 4-1 til FC Barcelona.

Dongou bliver ofte sammenlignet med den tidligere FC Barecelona-angriber Samuel Eto'o, og det menes, at han kan blive den nye Eto'o.

Landshold 
Dongou spillede tidligere for Camerouns U20 landshold.

Eksterne henvisninger

Referencer 

Personer fra Doula
Fodboldspillere fra Cameroun
Fodboldspillere fra FC Barcelona
Fodboldspillere fra FC Barcelona B
Rustkammeret

Rustkammeret er et militærhistorisk museum i Trondheim, Norge. Det ligger i Ærkebispegården ved siden af Nidarosdomen og har fokus på hærens og hjemmeværnets historie i Trøndelag, men udstiller militærhistorie fra vikingetiden, op igennem middelalderen og frem til den tyske besættelse af Norge under 2. verdenskrig.

Museet er underlagt Forsvarsmuseet i Oslo og har gratis adgang.

Rustkammeret kan føres tilbage til den historiske våbensal i østhuset i 1836 og er et af de ældste museer i Norge. I 1932 åbnede Rustkammeret officielt som museum. Fra 2008 er museet organiseret af Forsvarets Avdeling for Kultur og Tradisjon (FAKT).

Galleri

Eksterne henvisninger

Referencer 

Museer i Trondheim
Fisher-Price

Fisher-Price er et amerikansk selskab der producerer legetøj til spædbørn og børn. Det har hovedsæde i East Aurora i delstaten New York. Fisher-Price har siden 1993 været 100% ejet af den amerikanske koncern Mattel.

Historie 
Virksomheden blev grundlagt i 1930 af Herman Fisher, Irving Price og Helen Schelle.

I 1931 fik firmaet succes, efter at de tre stiftere havde præsenteret 16 stykker af deres trælegetøj på den store American International Toy Fair messe i New York. "Dr. Doodle" som var det første Fisher-Price produkt der blev solgt, er i god stand mange penge værd på alverdens antikmarkeder. I de tidlige 50'ere begyndte selskabet også at bruge plastic, og kombinere dette med træet. "Buzzy Bee" blev det første produkt som udelukkende var fremstillet i plastic.

"Play Family" produkterne (senere kendt som "Little People") som fik stor succes, begyndte Fisher-Price at producere i 1960. Medstifter Herman Fisher gik i en alder af 71 år på pension i 1969, og senere samme år blev firmaet købt af konglomeratet Quaker Oats.

Fisher-Price blev i 1991 gjort til et selvstændigt aktieselskab, og i november 1993 købte den amerikanske legetøjskoncern Mattel samtlige aktier i selskabet.

Referencer

Eksterne henvisninger 

 Fisher-Prices officielle hjemmeside 

Legetøjsproducenter fra USA
Etableret i 1930
New York
Mattel
Groß Oesingen

Groß Oesingen er en kommune i den vestlige del af Landkreis Gifhorn i den tyske delstat Niedersachsen. Den ligger i den nordvestlige del af amtet (Samtgemeinde) Wesendorf . I kommunen ligger følgende landsbyer og bebyggelser: Klein Oesingen, Mahrenholz, Zahrenholz, Texas og Schmarloh.

Eksterne kilder/henvisninger 

 Kommunens websted
 Amtets websted

Byer i Niedersachsen
Schönewörde

Schönewörde er en kommune i den vestlige del af Landkreis Gifhorn i den tyske delstat Niedersachsen. Den ligger i den nordvestlige del af amtet (Samtgemeinde) Wesendorf .

Schönewörde ligger mellem naturparkerne Südheide og Elm-Lappwald ved floden Ise, der løber ud i Aller i Gifhorn.

Trafik 
 Schönewörde ligger øst for Bundesstraße B 4 Uelzen–Braunschweig.
 Elbe-Seitenkanal løber i den østlige del af kommunen.
 Kommunen har holdeplads på Jernbanen Braunschweig–Uelzen.

Eksterne kilder/henvisninger 

 Kommunens websted
 Amtets websted

Byer i Niedersachsen
Bundesstraße

Bundesstraße er den tyske betegnelse for nationale hovedveje forkortet med bogstavet B, og svarer til de danske primærruter. I Østrig refererer Bundesstraße til motorveje.

Tyskland 

Det tyske netværk af Bundesstraßen har en længe på 40.000 km. De er markeret med
er rektangulært gult skilt med sorte numre.
De tyske Bundesstraßen har i almindelighed en hastighedsgrænse på 100 km/t. men kan være højere på udbyggede strækninger.

Østrig 

I modsætning til Tyskland refererer Bundesstraße i Østrig til de østrigske motorveje Bundesstraßen A og veje med begrænset adgang Schnellstraßen, Bundesstraßen S.

De regionale hovedveje Landesstraßen kaldes dog
i daglig tale også Bundesstraßen og markeres som i Tyskland med bogstavet B , men her på et blåt skil med hvide tal.

Eksterne kilder/henvisninger 

 Die Bundes- und ehemaligen Reichsstraßen in Deutschland 

 
 
Veje i Østrig